RESOLUCIÓN do 18 de xullo de 2023 pola que se publica a concesión de subvencións da Orde do 21 de marzo de 2023 pola que se establecen as bases reguladoras de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (código de procedemento DE401C).
Vicepresidencia Primeira e Consellería de Presidencia, Xustiza e Deportes — III. Outras disposicións — 28/07/2023

Antecedentes:
O 27 de marzo de 2023 publicouse a Orde do 21 de marzo de 2023 pola que se establecen as bases reguladoras de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (en diante, a Orde do 21 de marzo).
Finalizado o prazo de presentación de solicitudes, o 30 de maio de 2023 publicouse a Resolución do 19 de maio de 2023, da Subdirección Xeral de Xestión Deportiva da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 21 de marzo, que establecía un prazo de dez (10) días hábiles para formular reclamacións, emendar erros e a falta de documentación.
Despois de que rematase o dito prazo, o órgano instrutor remite aqueles expedientes administrativos que cumpren todos os requisitos á comisión encargada da súa valoración. O 6 de xullo a Comisión de Valoración emitiu o seu informe cunha orde de prelación de solicitudes de maior a menor puntuación segundo os criterios do artigo 10. O dito informe contiña unha proposta de resolución que é asinada o 13 de xullo de 2023 polo secretario xeral para o Deporte.
Consideracións legais e técnicas:
Primeira. De conformidade co disposto no artigo 9 da Orde do 21 de marzo, o secretario xeral para o Deporte elevou a proposta de resolución de concesión, conforme todo o actuado, á persoa titular da Vicepresidencia Primeira e Consellería de Presidencia, Xustiza e Deportes.
Segunda. Por tratarse dun procedemento de concorrencia competitiva, e de conformidade co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas, a publicación no
Diario Oficial de Galicia
(DOG) producirá os mesmos efectos que a notificación individualizada, sen prexuízo desta. Esta publicación tamén se realizará na páxina web da Secretaría Xeral para o Deporte.
Terceira. Acreditadas as actuacións levadas a cabo pola Comisión de Valoración a que se refiren os artigos 8 e 9 da Orde do 21 de marzo e con base na proposta formulada pola Secretaría Xeral para o Deporte, do 5 de xullo de 2023, de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Conceder as subvencións, coas contías que se recollen no anexo I desta resolución, para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable.
Os importes das subvencións serán o 80 % do investimento subvencionable, ata o límite de 50.000 euros na liña I e 10.000 euros na liña II. A porcentaxe restante será achegada pola entidade beneficiaria.
No anexo determínase o investimento subvencionable e a axuda concedida para cada unha das anualidades na mesma proporción que o crédito distribuído a esta convocatoria, segundo establece o artigo 2.1.
Segundo. Desestimar as solicitudes de subvención por esgotamento do crédito ás entidades que se recollen no anexo II desta resolución, ordenadas pola puntuación acadada.
Terceiro. Desestimar as solicitudes de subvención e inadmitir as entidades que se recollen no anexo III polo motivo que alí se indica.
Cuarto. As entidades beneficiarias disporán dun prazo de dez (10) días, contados a partir do día seguinte ao da notificación desta resolución, para comunicaren a aceptación da subvención e das condicións contidas nela, ou ben comunicaren a renuncia á subvención concedida. Transcorrido o prazo sen que se produza manifestación expresa, entenderase tacitamente aceptada a subvención.
Quinto. Segundo o artigo 25 da Orde do 21 de marzo, os concellos que resulten beneficiarios quedarán obrigados a presentar o correspondente proxecto técnico e as autorizacións administrativas municipais e sectoriais oportunas, se a entidade e complexidade das obras que se vaian executar o exixen.
Sexto. Para a xustificación da subvención, segundo o artigo 16 da orde de convocatoria, as entidades beneficiarias terán de prazo para executar as actuacións subvencionadas e presentar a correspondente xustificación, segundo a documentación establecida no referido artigo, ata o 31 de outubro de 2023, para a anualidade correspondente de 2023, e ata o 31 de outubro de 2024, para a anualidade correspondente de 2024.
Esta resolución esgota a vía administrativa e contra ela pode interpoñerse recurso potestativo de reposición no prazo dun mes contado a partir do día seguinte ao da súa notificación, ou ben, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa notificación.
Santiago de Compostela, 18 de xullo de 2023
1ºA) Liña I.1. Relación de concellos con poboación inferior a 5.000 habitantes.
1º.B) Liña I.2. Relación de concellos con poboación entre 5.000 e 20.000 habitantes.
*Entidade parcialmente subvencionada.
1º.C) Liña I.3. Relación de concellos con poboación superior a 20.000 habitantes.
2ºA) Liña II.1. Relación de concellos con poboación inferior a 5.000 habitantes.
2º.B) Liña II.2. Relación de concellos con poboación entre 5.000 e 20.000 habitantes.
2º C) Liña II.3. Relación de concellos con poboación superior a 20.000 habitantes.
1ºA) Liña I.1. Relación de concellos con poboación inferior a 5.000 habitantes.
1º.B) Liña I.2. Relación de concellos con poboación entre 5.000 e 20.000 habitantes.
Motivo: